เปิดประวัติ 24 แกนนำพรรคพลังประชารัฐ ทีมงานรัฐบาล คสช. พรึบ
สำรวจ 24 รายชื่อคณะกรรมการบริหารพรรคพลังประชารัฐพบอุ่นหนาฝาคั่งไปด้วยคนในรัฐบาล คสช. อดีตแกนนำ กปปส. คนมีตำแหน่งในรัฐบาล 9 คน ที่เหลือเป็นทายาทนักธุรกิจ-คณะกรรมการยุทธศาสตร์ นักวิชการ นักการเมืองท้องถิ่น และกลุ่มทุน ด้าน อุตตม สาวนายน รมว.อุตสาหกรรม ว่าที่หัวหน้าพรรคระบุยังไม่ลาออกจากรัฐบาล ถ้าถึงเวลาจะสวมหมวกใบเดียวเอง29 ก.ย. 2561 ที่อาคาร อิมแพ็ค ฟอรั่ม เมืองทองธานี ได้มีการประชุมจดจัดตั้งพรรคพลังประชารัฐ โดยในวันนี้ได้มีการประชุมเพื่อพิจารณาร่างข้อบังคับพรรค นโยบายพรรค และคำประกาศอุดมการณ์พรรค และมีการดำเนินการเพื่อเลือกว่าที่หัวหน้าพรรค รวมทั้งกรรมการบริหารพรรคด้วยสำหรับผู้ที่ไปร่วมประชุมในวันนี้มีประมาณ 350 คน โดยมี 4 รัฐมนตรีในรัฐบาล คสช. เข้าร่วมการประชุมด้วยได้แก่ อุตตม สาวนายน รัฐมนตรีว่าการกระทรวงอุตสาหกรรม สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี สนธิรัตน สนธิจิรวงศ์ รัฐมนตรีว่าการกระทรวงพาณิชย์ และกอบศักดิ์ ภูตระกูล รัฐมนตรีประจำสำนักนายกรัฐมนตรี นอกจากนี้ยังมี 3 ใน 4 ทหารเสือของกลุ่ม กปปส. ซึ่งเป็นอดีต ส.ส. ในนามพรรคประชาธิปัตย์ร่วมด้วยคือ พุทธพงษ์ ปุณณกันต์ รองเลขาธิการนายกรัฐมนตรีฝ่ายการเมือง สกลธี ภัททิยกุล รองผู้ว่าราชการกรุงเทพมหานคร และณัฐพล ทีปสุวรรณ อดีต ส.ส. กรุงเทพมหานคร พรรคประชาธิปัตย์ และยังอีกหลายกลุ่มการเมืองเข้าร่วมการประชุมสำหรับมติการเลือกคณะกรรมบริหารพรรคไปได้ผลสรุปออกมาว่า มติที่ประชุมได้เลือกให้ อุตตม สาวนายนเป็นหัวหน้าพรรค สนธิรัตน์ สนธิจิรวงศ์ เป็นเลขาธิการพรรค พรชัย ตระกูลวรานนท์ เหรัญญิกพรรค วิเชียร ชวลิต นายทะเบียนสมาชิกพรรค ส่วนคณะกรรมการบริหารพรรคในตำแหน่งอื่นๆ ประกอบด้วย สุวิทย์ เมษินทรีย์ ณัฏฐพล ทีปสุวรรณ สุรพร ดนัยตั้งตระกูล องอาจ ปัญญาชาติรักษ์ กอบศักดิ์ ภูตระกูล พุทธิพงศ์ ปุณณกันต์ ธนิกานต์ พรพงษาโรจน์ สรวุฒิเนื่องจำนงค์ อนุชา นาคาศัย ชัยวุฒิ ธนาคมานุสรณ์ พงษ์กวิน จึงรุ่งเรืองกิจ ณพพงษ์ ธีระวร นฤมล สอาดโฉม อิทธิพล คุณปลื้ม วลัยพร รัตนเศรษฐ วิเชฐ ตันติวานิช ชาญวิทย์ วิภูศิริ ชวน ชูจันทร์ กรันต์ สุทธารมณ์ และสันติ กีระนันท์ รายงานคำแถลงของอุตตม ซึ่งระบุว่าการตัดสินใจลงเล่นการเมืองของเขาครั้งนี้ เป็นการตัดสินใจที่สำคัญและไม่ง่าย แต่เป็นการตัดสินใจที่ภาคภูมิใจที่สุดในการอาสามาทำงานการเมืองเต็มตัว ส่วนตัวโตมาในแวดวงเศรษฐกิจ ไม่ใช่นักการเมืองอาชีพ เช่นเดียวกับผู้ร่วมก่อตั้งพรรคอีกหลายคน ซึ่งทุกคนมาร่วมกันขับเคลื่อนประเทศ ก้าวข้ามอุปสรรคปัญหาความขัดแย้ง ที่มีมานานเป็นทศวรรษ ให้ประเทศเดินหน้า รับมือกับความเปลี่ยนแปลงของโลกที่ก้าวไปอย่างรวดเร็ว ยืนอยู่บนเวทีโลกอย่างทัดเทียม เข้มแข็ง ส่งต่ออนาคตถึงรุ่นลูกหลาน โดยพรรคจะให้โอกาสทุกคนเข้าร่วม และจะก่อตั้งอย่างถาวร ไม่ใช่พรรคเฉพาะกิจ เพื่อขับเคลื่อนประเทศ ทำได้จริง ยั่งยืน ไม่ฉาบฉวยอุตตม บอกด้วยว่า ส่วนตัวจะยังอยู่ในตำแหน่งรัฐมนตรีในรัฐบาล แต่ขอรับรองว่าจะไม่ใช้เวลา ทรัพยากรของรัฐใช้ประโยชน์ หรือเอารัดเอาเปรียบคนอืานแน่นอน ทั้งนี้เมื่อถึงเวลาที่เหมาะสม จะสวมหมวกใบเดียวสำหรับเวลาที่เหมาะสม อุตตม ระบุว่า ต้องติดตามดูว่าจะเป็นเมื่อไหร่ จะเป็นช่วงหลังพระราชกฤษฎีกากำหนดวันเลือกตั้งหรือไม่ และยืนยันว่าจะไม่เอาเปรียบพรรคอื่นๆตั้งแต่ต้น โดยให้สื่อมวลชนติดตามดูในการลงพื้นที่ฐานะรัฐมนตรี และพร้อมยอมรับการตรวจสอบ ส่วนจะสนับสนุนใครเป็นนายกรัฐมนตรี นายอุตตม บอกว่ายังเร็วไปที่จะตอบ เพราะเมื่อเป็นพรรคแล้ว การจะสนับสนุนใครต้องมีขั้นตอน มีกรรมการบริหารพรรคและสมาชิกพรรค โดยพรรคต้องเลือกคนดีที่สุด มารับใช้ประชาชนและเป็นผู้นำประเทศว่าที่หัวหน้าพรรคพลังประชารัฐ บอกด้วยว่า รองนายกรัฐมนตรี สมคิด จาตุศรีพิทักษะ เป็นที่ปรึกษาทางใจ ไม่มีความเกี่ยวข้องกัน และยืนยันว่าพรรคไม่ได้สืบทอดอำนาจ คสช. เพราะไม่มีทหารเป็นสมาชิก พรรคพลังประชารัฐ เป็นพรรคทางเลือกให้ประชาชนก้าวข้ามความขัดแย้ง ขณะเดียวกันนายกรัฐมนตรีก็ไม่ได้ให้คำแนะนำอะไร ซึ่งพลเอกประยุทธ์เข้าใจ และบอกว่า โชคดีด้านสุวิทย์ ระบุว่าโดยหลักการต้องเสนอหัวหน้าพรรคเป็นนายกรัฐมนตรี ส่วนอีก 2 รายชื่อ ที่พรรคสามารถเสนอได้อีก จะมีชื่อของพลเอกประยุทธ์หรือไม่ เป็นเรื่องของอนาคต และขณะนี้ยังไม่ทราบว่าพล.อ.ประยุทธ์จะให้พรรคใดเสนอชื่อหรือไม่
สำรวจ 24 รายชื่อคณะกรรมการบริหารพรรคพลังประชารัฐพบอุ่นหนาฝาคั่งไปด้วยคนในรัฐบาล คสช. อดีตแกนนำ กปปส. คนมีตำแหน่งในรัฐบาล 9 คน ที่เหลือเป็นทายาทนักธุรกิจ-คณะกรรมการยุทธศาสตร์ นักวิชการ
พรรคพลังประชารัฐ,พรรคการเมือง,การเมืองไทย,เลือกตั้ง,รัฐธรรมนูญ 2560,แกนนำ กปปส.,อุตตม สาวนายน